divadelná dielňa 2021

Propozície

Projekt z verejných zdrojov podporil Fond na podporu umenia

Realizátor a organizátor podujatia: Trenčianske osvetové stredisko v Trenčíne
Hlavný partner podujatia: Fond na podporu umenia
Termín konania: 18. – 20. 6. 2021
Miesto konania: MsKS Nové Mesto nad Váhom

Divadelná dielňa 2021 je jedinečnou príležitosťou na získanie nových poznatkov a zručností amatérskych divadelníkov prevažne z Trenčianskeho kraja a záujemcov o divadelné dianie           z radov študentov. Cieľom je podpora amatérskej divadelnej tvorby v trenčianskom regióne                a systematické vzdelávanie v kontexte danej problematiky. 

Dôležitou projektovou aktivitou sú workshopy a diskusie s profesionálnymi lektormi zamerané na pochopenie základných tvorivých princípov divadla.

Divadelná dielňa 2021 je určená amatérskym divadelným tvorcom a študentom stredných škôl so záujmom o divadlo.

Odborní lektori dielne:
lektor javiskovej reči Mgr. art. Richard Sanitra, ArtD. 
lektorka javiskového pohybu Mgr. art. Soňa Kočanová, ArtD.

Mgr. art. Richard Sanitra, ArtD. – pôsobí ako pedagóg hereckej tvorby a javiskovej reči na Fakulte dramatických umení Akadémie umení v Banskej Bystrici a súčasne ako interný herec Divadla J. G. Tajovského vo Zvolene. 

„Rečový prejav herca má svoje dané kritériá, ktoré mu určuje ortoepia. To tvorí technickú stránku reči. Herec musí ale ovládať viac. Jeho úlohou je svoju reč prepojiť s hereckými prostriedkami, z ktorých je najdominantnejšia predstavivosť. Workshop ponúka základy technickej stránky rečového prejavu herca. Na tomto základe buduje reč, ktorá je prirodzená, obsahovo naplnená, rešpektuje princípy komunikácie a zároveň má adekvátny herecký výraz. Využívame na to cvičenia, ktoré hercovi pomôžu vybudovať správny rečový prejav, ale aj herecké techniky, ktoré ponúknu hercovi variabilnosť v budovaní jeho rečovej interpretácie.“ (R. Sanitra)

Mgr. art. Soňa Kočanová, ArtD. – pôsobí ako pedagogička javiskového pohybu na Fakulte dramatických umení Akadémie umení v Banskej Bystrici a súčasne aj ako prodekanka
pre vedu a výskum. Ako herečka pracovala v alternatívnom pohybovom divadle Continuo (ČR) a ako hosťujúca herečka v Divadle J. G. Tajovského vo Zvolene. Má za sebou niekoľko pohybových spoluprác a venuje sa tiež divadelnej tvorbe pre deti.

„Pohyb je jedným z hlavných výrazových prostriedkov herca. Čo si pod tým môžeme predstaviť a s čím všetkým pohyb súvisí? Čo všetko sa dá pohybom vyjadriť a môžeme hovoriť aj bez slov? Budeme hľadať odpovede cez praktické príklady, skúšať a objavovať nové možnosti hravou formou, hýbať sa a hrať. Lebo pohyb je život a život je pohyb.“                    (S. Kočanová)

Organizačný plán Divadelnej dielne 2021

1. deň: (18. 6. 2021)
15.00 – 15.30   prezencia účastníkov 
15.30 – 18.30   tvorivá dielňa           

2. deň: (17. 6. 2021)
10.00 – 13.00   tvorivá dielňa 
13.00 – 14.00   obedná prestávka
14.00 – 17.00   tvorivá dielňa 

3. deň: (18. 6. 2021)
10.00 – 13.00   tvorivá dielňa 

Účasť je podmienená zaslaním prihlášky do 7. júna 2021.

Dielňa je určená všetkým záujemcom o divadlo, ktorí dosiahli vek 16 rokov.

Finančné a organizačné zabezpečenie dielne:

1. Podujatie je finančne zabezpečené zo zdrojov: FPU a TNOS v Trenčíne.
2. Organizátor účastníkom podujatia garantuje:
   -  hracie priestory, priestor pre diskusie, personálne zabezpečenie pre kvalitný priebeh
      podujatia
   -  zabezpečenie odborných lektorov pre tvorivú dielňu.

Kontakt: 
Mgr. art. Zuzana Budinská, ArtD.
e-mail: zuzana.budinska@tnos.sk
Tel: 032/65 55 325 
www.tnos.sk

PRIHLÁŠKA

DIVADELNÁ DIELŇA 2021
Termín 18. – 20. 6. 2021 
MsKS Nové Mesto nad Váhom 

Meno a priezvisko: 	
Vek:			
Tel. kontakt: 		
E-mail: